Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 940/11/8810	Spišská Nová Ves, 8.10.2013
EEČ : 2-68-557-2013

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 7.8.2012, spisová značka 1 Pv 940/11/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od mesiaca november 2008 do 17.04.2009 v Smižanoch, na základe zmluvy o obchodnom zastúpení zo dňa 04.06.2008 vykonávajúca činnosť obchodnej zástupkyne spoločnosti XXXXX XXXXX, vybrala postupne od klientov spoločnosti splátky na úhradu úverov v sume 401,71 eur, ktoré však následne v rozpore s ustanovením čl. II. bod 3 písm. e/ uvedenej zmluvy neodviedla v určenej dobe spoločnosti, ale si ich ponechala a použila pre vlastnú potrebu, hoci vedela, že na uvedené konanie nie je oprávnená, čím spoločnosti XXXXX XXXXX, XXXXX, XXXXX, spôsobila škodu vo výške 401,71 eur.         

Uznesením prokurátora Okresnej prokuratúry Spišská Nová Ves zo dňa 7.8.2012, spisová značka 1 Pv 940/11/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry  v Spišskej Novej Vsi uznesením sp. zn. 1Pv  940/11 zo dňa  07.08.2012 podľa § 216  ods. 1 písm.  a/, b/, c/  Tr. por.  podmienečne zastavil trestné stíhanie obv. XXXXX pre prečin sprenevery podľa § 213 ods. 1 Tr. zák., na tom skutkovom základe, že v období od mesiaca november 2008 do 17.04.2009 v Smižanoch, na základe zmluvy o obchodnom zastúpení zo dňa 04.06.2008 vykonávajúca činnosť obchodnej zástupkyne spoločnosti XXXXX XXXXX, vybrala postupne od klientov spoločnosti splátky na úhradu úverov v sume 401,71 eur, ktoré však následne v rozpore s ustanovením čl. II. bod 3 písm. e/ uvedenej zmluvy neodviedla v určenej dobe spoločnosti, ale si ich ponechala a použila pre vlastnú potrebu, hoci vedela, že na uvedené konanie nie je oprávnená, čím spoločnosti XXXXX XXXXX, XXXXX, IČO:35962682, spôsobila škodu vo výške 401,71 eur.         

	Pri rozhodovaní o podmienečnom zastavení trestného stíhania obvinenej jej bola podľa § 216 ods. 2 Tr. por. určená skúšobná doba v trvaní 12 /dvanástich/ mesiacov. Uznesenie o podmienečnom zastavení trestného stíhania nadobudlo právoplatnosť 19.08.2012, skúšobná doba takto uplynula 19.08.2013.		         
									 
            Po uplynutí skúšobnej doby boli k osobe obvinenej zabezpečené správy Obvodného oddelenia PZ v Spišskej Novej Vsi a Obvodného úradu, odboru všeobecnej vnútornej správy v Spišskej Novej Vsi. Podobne bol zabezpečený aktuálny odpis z registra trestov. Z uvedených správ a podkladov je zrejmé, že obvinená nebola v skúšobnej dobe podmienečného zastavenia trestného stíhania postihnutá za priestupok a ani právoplatne odsúdená za trestný čin, ktorý by spáchala v priebehu plynutia skúšobnej doby.  

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 4 Tr. por., právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa  § 9 ods. 1 písm. e) Tr.por.

	U obv. XXXXX boli splnené podmienky podľa § 217 ods. 1 Tr. por. tým, že v priebehu skúšobnej doby viedla riadny život, preto som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Figula
prokurátor